ভি. বি. চন্দ্রশেখর
বক্কডি বিক্ষিশরণ চন্দ্রশেখর (তামিল: வ. பி. சந்திரசேகர்; জন্ম: ২১ আগস্ট, ১৯৬১ - মৃত্যু: ১৫ আগস্ট, ২০১৯) মাদ্রাজ রাজ্যের মাদ্রাজ এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৮৮ থেকে ১৯৯০ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে তামিলনাড়ু ও গোয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে মাঝে-মধ্যে উইকেট-রক্ষকের ভূমিকায় অবতীর্ণ হতেন ভি. বি. চন্দ্রশেখরন নামে পরিচিত ভি. বি. চন্দ্রশেখর।